דוקטור מרטין – (שיר מס'4)
דוקטור מרטין 

לא היה בבית

בכל זאת חשבתי 

שאת בהריון 

ואת  נעלת 

את הנעליים

והלכת לבוטיק לעבוד

אני התקשרתי אחריי שעתיים

את אמרת :"הכל בסדר"

ואין לך כבר בחילות 

רציתי  לומר לך 

כמה שאני אוהב אותך 

אבל בינתיים 

נכנסה קליינטית 

והיא רצתה למדוד 

אז באותו  היום 

את פשוט  לא חזרת מהעבודה 

השארת לי הודעה מבולבלת 

על המזכירה 

וכשנפגשנו  ברחוב במקרה
את דחפת  תינוק בעגלה 

שאלתי אותך:" של מי התינוק הזה "?

את אמרת לי 

"תכיר , זה הבן שלך 

אז באותו הערב 

הכנתי לנו משהו לאכול 

ערכתי שולחן 

והדלקתי נרות 

ביום חול 

הכל  יצא לי קצת מלוח 

יצא לי קצת שרוף 

אבל חשבתי 

שהכוונה ולא הטעם 

זה מה שחשוב 

אחר כך קיוויתי

שתבואי  כשעוד  האוכל חם 

ישבתי לחכות 

שיחקתי במחשב 

פיפה ליגת האלופות 

ואז כבר הנרות כבו 

והחלב טפטף  על המפה 
ואני נשארתי , נרדמתי 

על הכורסא

